பள்ளிப்படிப்பை முடிக்கிறார். பெரும் குதூகலத்துடன் கல்லூரிக்குள் அடியெடுத்து வைக்கிறார் கிம்பர்லி. அந்த வயதுக்கே உரிய குறும்புத்தனங்களோடு இருக்கிறார். 21 வயதில் அவருக்கு வளர்ந்த ஞானப் பல்லில் (Wisdom Teeth) சில பிரச்னை ஏற்பட்டது. அதனால், தன் பகுதியிலிருந்த பல் மருத்துவரான டாக்டர் டேவிட் ஆக்கரை (Dr. David Acer) சந்திக்கிறார். முழுக்கை சட்டை, நீளமான கோட், கழுத்தை மறைக்கும் ஸ்கார்ஃப் என இருந்த டாக்டர் ஆக்கர், கிம்பர்லிக்கு இரண்டு ஞானப்பற்களையும் பிடுங்குகிறார். கிம்பர்லிக்கு அது வலித்தது. ஆனால், ஓரிரு நாள்களில் சரியாகிவிட்டது.